U skladu sa članom 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18), Ministarstvo nauke i tehnološkog razvoja objavljuje

**JAVNI POZIV**

**nevladinim organizacijama za predlaganje jednog predstavnika/ce za člana/icu Radne grupe za izmjene i dopune Zakona o podsticajnim mjerama za razvoj istraživanja i inovacija**

Ministarstvo nauke i tehnološkog razvoja poziva nevladine organizacije koje se bave pitanjima iz oblasti inovativne i/ili naučnoistraživačke djelatnosti da predlože jednog predstavnika/cu za člana/icu Radne grupe za izmjene i dopune Zakona o podsticajnim mjerama za razvoj istraživanja i inovacija u Crnoj Gori.

**Broj predstavnika nevladinih organizacija u radnom tijelu: 1**

**Kriterijumi za nevladinu organizaciju koja može da predloži svog predstavnika/cu u radnom tijelu:**

- da je upisana u registar nevladinih organizacija prije objavljivanja javnog poziva;

- da u statutu ima utvrđene djelatnosti i ciljeve u oblastima koje su u vezi sa pitanjem koje sagledava ili normativno uređuje radno tijelo;

- da se ne nalazi u Registru kaznene evidencije;

- da je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;

- da je predala poreskom organu prijavu za prethodnu fiskalnu godinu (fotokopija bilansa stanja i uspjeha);

- da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Kriterijumi koje treba da ispunjava predstavnik/ca nevladine organizacije u radnom tijelu:**

- da ima prebivalište u Crnoj Gori;

- da ima iskustvo u oblasti na koju se odnosi pitanje koje sagledava ili normativno uređuje radno tijelo;

- da nije član organa političke partije, javni funkcioner, državni službenik, odnosno namještenik.

 **Dokumentacija koja se dostavlja uz predlog predstavnika/ce nevladine organizacije u radnom tijelu:**

- dokaz da je nevladina organizacija upisana u registar nevladinih organizacija (fotokopija akta);

- fotokopija statuta nevladine organizacije;

- dokaz da je nevladina organizacija u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;

- dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);

- izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

- fotokopija lične karte ili druge javne isprave na osnovu koje se utvrđuje identitet predstavnika nevladine organizacije u radnom tijelu;

- biografija predstavnika nevladine organizacije u radnom tijelu;

- dokaz o iskustvu predstavnika nevladine organizacije u oblasti na koju se odnosi pitanje koje sagledava ili normativno uređuje radno tijelo (stručni rad, sertifikat ili drugi dokument);

- izjava predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;

- izjava predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

Rok za dostavljanje predloga je deset dana od dana objavljivanja ovog javnog poziva na internet stranici Ministarstva nauke i tehnološkog razvoja <https://www.gov.me/mntr> i portalu e-uprave [www.euprava.me](http://www.euprava.me) .

Predlog predstavnika/ce nevladine organizacije u radnom tijelu podnosi se na Obrascu 2, propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija.

**Predlog predstavnika/ce sa potrebnom dokumentacijom dostavlja se lično na arhivu Ministarstva nauke i tehnološkog razvoja radnim danima od 7 do 15 časova ili poštom na adresu:**

**MINISTARSTVO NAUKE I TEHNOLOŠKOG RAZVOJA**

**Rimski trg b.b.**

**81000 Podgorica**

**sa napomenom: „Predlaganje predstavnika/ce nevladine organizacije za člana/icu Radne grupe za izmjene i dopune Zakona o podsticajnim mjerama za razvoj istraživanja i inovacija“.**

Predlog predstavnika/ce nevladine organizacije za članstvo u Radnoj grupi biće razmatran samo ako je dostavljen na propisanom obrascu, uz svu potrebnu dokumentaciju i u naznačenom roku.

Naziv organa državne uprave koji je odgovoran za realizaciju pitanja i sagledavanje ili normativno uređenje: Ministarstvo nauke i tehnološkog razvoja.

*\*Napomena: Obavještavamo vas da Javni poziv nije vidljiv na portalu e-uprave iz razloga tehničke prirode.*